Vyberte si z podobných zájazdov alebo prejdite na vyhľadávanie.
Program:
1. Odlet z Viedne prílet do Tel Avivu. Prehliadka TEL AVIVU - historické centrum s nádhernou eklektickou a funkcionalistickou architektúrou, ktorú predstavuje napr. Bauhaus zapísaný na zozname UNESCO. Ďalej nasleduje prehliadka malebného mestečka JAFFA, ktoré je jedno z najstarších prístavných miest na svete. Transfer do hotela, ubytovanie. Individuálne možnosť príjemnej večernej prechádzky po pláži, posedenie v reštaurácii na pláži či prechádzka v centre mesta s mnohými obchodíkmi a kaviarňami. Transfer do hotela, ubytovanie, nocľah (prípadne večera v závislosti od príletu).
2. Po raňajkách prehliadka pobrežia STREDOZEMNÉHO MORA. CAESAREA PRIMORSKA je archeologické mesto, v ktorom si pozrieme divadlo a hippodróm, zachované z doby rímskej a byzantskej. Nájdeme tu i pamiatky z doby križiackej. V HAIFE je krásna vyhliadka na prístav a Baha'iske záhrady, ktoré sú zapísane na zozname UNESCO. Ďalej pokračujeme do mesta AKKO – AKRA, v ktorom sa nachádza križiacka pevnosť, templársky tunel a významný prístav. Navštívime tu i tržnicu. Večera a nocľah.
3. Po raňajkách oblasť GALILEJSKÉHO JAZERA, ktoré sa v hebrejčine nazýva Yam Kineret (More Kineret). Plavba loďou po GENEZARETSKOM JAZERE. V CAPERNAUM, ktorému sa tiež hovorí Ježišovo mesto navštívime pozoruhodnú synagógu a dom sv. Petra. V NAZARETE na nás čaká prehliadka Baziliky Zvestovania a kostola sv. Jozefa. Naša cesta bude pokračovať do hornej Galilei do židovského mestečka SEFAD, kde sa prejdeme malebnými uličkami plnými galériami miestnych umelcov a tiež navštívime jednu z miestnych synagóg. Mesto je jedným zo štyroch svätých miest judaizmu, známe predovšetkým učením Kabala. Večera a nocľah.
4. Po raňajkách GOLANSKÉ VÝŠINY a oblasť JORDÁNSKEHO ÚDOLIA. Výjazd na Golanské výšiny, kde okrem vyhliadky na Izrael a Sýriu navštívime vinárstvo a ochutnáme tunajšie výborné a kvalitné vína. Potom pokračujeme Jordánskym údolím do JERICHA, ktoré je najnižšie položené mesto na svete a jedno z najstarších miest na svete. Odtiaľ sa nám naskytne pohľad na Horu Pokušenia. Júdskou púšťou vystúpime až do JERUZALEMA. Podľa časových možností výhľad na údolie Vadi Quelt a na ortodoxný kláštor sv. Juraja. Večera a nocľah v Betleheme.
5. Po raňajkách prehliadka mesta JERUZALEM. Panoramatická vyhliadka z Olivovej hory. Getsemanská záhrada s bazilikou Všetkých Národov. Ortodoxný kostol Hrob Panny Márie. Cez údolie Kidron vystúpime do Starého Mesta, nasleduje Via Dolorosa – Krížová cesta prechádzajúca cez arabský súk (bazár) a ukončená v Chráme Božieho Hrobu - Golgota. Nasleduje prehliadka mesta BETLEHEM – Bazilika Narodenia Ježiša Krista a Bazilika sv. Kataríny. Večera a nocľah v Betleheme.
6. Po raňajkách prehliadka pokračuje ďalšou časťou Jeruzalema. Prehliadka moderných častí hlavného mesta štátu Izrael - Múzeum holokaustu Yad Va Shem, židovská štvrť Starého mesta – Cardo, Menora, Múr Nárekov. V Jeruzaleme, hlavnom štáte Izraela, budeme mať možnosť vidieť ďalšie zaujímavé miesta. Večera a nocľah v Betleheme.
7. Po raňajkách nás čaká oblasť MŔTVEHO MORA. Pozrieme si pevnosť MASSADA, ktorú dal postaviť kráľ Herodes a na ktorú sa pohodlne vyvezieme lanovkou. Možnosť kúpania sa v Mŕtvom mori. Podľa časových možností návšteva národného parku Nachal David, ktorý predstavuje oázu v Júdskej púšti alebo návšteva QUMRANU, čo je nálezisko zvitkov od Mŕtveho mora. Večera a nocľah v Betleheme.
8. Transfer na letisko, odlet do Viedne.
Cena zahŕňa:
letecká doprava, letiskové poplatky, transfery podľa programu, 7x ubytovanie v dvojlôžkových izbách s príslušenstvom, 7x (6x) raňajky a 6x (7x) večera v závislosti od letového poriadku, prehliadky podľa programu so vstupmi vrátane plavby loďou po Galilejskom jazere a lanovky a vstupu na Massadu, ochutnávka vína, licencovaný česky hovoriaci sprievodca zájazdu, povinné zmluvné poistenie zájazdu v zmysle zákona č. 170/2018 Z.z.
Cena nezahŕňa:
poistenie - možnosť doplatenia komplexného cestovného poistenia v cene 22,40 EUR/pobyt, sprepitné (bakšiš) pre vodiča a sprievodcu 40 EUR/osoba/pobyt, vstupné na pláž pri Mŕtvom mori, nápoje pri večeri
Príplatok za 1-lôžkovú izbu: 170 EUR
Príplatok za transfer Bratislava – letisko Viedeň - Bratislava: 30 EUR/osoba
Pri väčšine zájazdov je možná zmena termínu alebo storna zájazdu,
vzhľadom na situáciu ohľadom koronavírusu.
Táto možnosť platí pre nové rezervácie prijaté od 16. 3. 2020.
Ďaľšie informácie vám radi poskytnú naši predajcovia.
Podľa nariadenia je naša kamenná pobočka zatvorená do odvolania.
Stále sme vám však k dispozícii na telefónoch a emailoch.